pythainlp/thai_wikipedia_clean_20230101 huggingface dataset:
ในปี ค.ศ. 958 พระองค์ได้ประโยชน์จากการก่อกบฏของขุนนางเป็นระยะเวลาสองปีในรัชสมัยของพระเจ้าซันโชที่ 1 แห่งเลออน ทำให้ได้ขึ้นครองบัลลังก์ในระยะสั้น ๆ ขุนนางเลออน รวมถึงขุนนางกาลิเซียและขุนนางกัสติยาที่ไม่ซื่อสัตย์ เริ่มเบื่อหน่ายที่พระเจ้าซันโชผู้อ้วนท้วน พระองค์ได้รับความช่วยเหลือเป็นพิเศษจากเคานต์เฟร์นัน กอนซาเลซแห่งกัสติยา พระเชษฐภาดาซึ่งเป็นพระสสุระของพระองค์ ทว่าเคานต์เฟร์นันพ่ายแพ้กลุ่มพันธมิตรนาวาร์-อุมัยยัดที่ต่อสู้ในนามของพระเจ้าซันโชในปี ค.ศ. 960 และพระเจ้าออร์ดอญโญได้ถูกกดดัน หลังสูญเสียบัลลังก์ ออร์ดอญโญหนีไปอัสตูเรียสในตอนแรก ต่อมาทรงหนีไปบูร์โกสและได้ทอดทิ้งพระมเหสีที่นั่น ซึ่งทำให้พระองค์เสียการสนับสนุนจากเฟร์นัน กอนซาเลซที่หันไปเป็นพันธมิตรกับพระเจ้าการ์ซิอา ซันเชซที่ 1 แห่งปัมโปลนา เคานต์กัสติยาส่งตัวออร์ดอญโญไปให้กาหลิบอันนาศิรี ผู้บัญชาการพรมแดนตอนกลางในเมดินาเซลิ ซึ่งส่งพระองค์ต่อไปที่ราชสำนักของกาหลิบแห่งกอร์โดบา พระองค์ยอมจำนนและอ้อนวอนขอความช่วยเหลือ ในตอนแรกกาหลิบมีท่าทีว่าจะช่วยเหลือพระองค์ แต่พระเจ้าซันโช ศัตรูของพระองค์ ยื่นข้อเสนอขอความช่วยเหลือเช่นกันโดยแลกกับการยอมสวามิภักดิ์ การวางตัวเป็นกลางจึงเป็นประโยชน์ต่อกาหลิบมากกว่าการช่วยเหลืออร์ดอญโญที่ต่อมาสิ้นพระชนม์ในกอร์โดบาในช่วงที่ยังถูกปลดลงจากบัลลังก์
รายพระนามและรายชื่อผู้ได้รับพระราชทานทุติยจุลจอมเกล้าวิเศษ (ฝ่ายใน)
ฟุตบอลทีมชาติปากีสถาน
ฟุตบอลทีมชาติปากีสถาน เป็นทีมฟุตบอลตัวแทนของประเทศปากีสถาน อยู่ภายใต้การดูแลของสหพันธ์ฟุตบอลปากีสถาน สนามเหย้าของปากีสถานคือสนามกีฬาปัญจาบในเมืองละฮอร์ ปากีสถานเข้าร่วมเป็นสมาชิกฟีฟ่าตั้งแต่ปี ค.ศ. 1948 และก่อตั้งทีมชาติในปี ค.ศ. 1950
ปากีสถานเข้าร่วมการแข่งขันฟุตบอลชิงแชมป์เอเชียใต้และกีฬาภูมิภาคเอเชียใต้ซึ่งจัดขึ้นทุก ๆ สองปี ปากีสถานชนะเลิศโคลัมโบคัพในปี ค.ศ. 1952 และชนะเลิศเหรียญทองกีฬาภูมิภาคเอเชียใต้ทั้งหมด 4 สมัย (ค.ศ. 1989, 1991, 2004, 2006) และได้เหรียญทองแดงอีกหนึ่งสมัยในปี ค.ศ. 1987
เจ้าพระยาสุธรรมมนตรี (พร้อม ณ นคร)
เจ้าพระยาสุธรรมมนตรี นามเดิม พร้อม สกุล ณ นคร อดีตจางวางเมืองนครศรีธรรมราช
เจ้าพระยาสุธรรมมนตรี มีนามเดิมว่าหนู แต่มักรู้จักในชื่อพร้อม บางแห่งจึงระบุนามว่าหนูพร้อม เกิดเมื่อวันที่ 1 มีนาคม พ.ศ. 2385 (นับแบบปัจจุบันตรงกับ พ.ศ. 2386) เป็นบุตรเจ้าพระยานครศรีธรรมราช (น้อยกลาง ณ นคร) กับท่านผู้หญิงหญิง (ธิดาหม่อมเจ้าจันทร์ พระโอรสในสมเด็จพระสัมพันธวงศ์เธอ เจ้าฟ้ากรมหลวงนรินทร์รณเรศ) มีพี่น้องร่วมบิดามารดา 6 คน ได้แก่
ในรัชสมัยพระบาทสมเด็จพระจอมเกล้าเจ้าอยู่หัว ท่านได้รับบรรดาศักดิ์เป็น"พระเสน่หามนตรี" แล้วเลื่อนเป็น"พระยานครศรีธรรมราช ชาติเดโชไชย มไหสวริยาธิบดี อภัยพิริยบรากรมพาหุ" สำเร็จราชการเมืองนครศรีธรรมราช
วันที่ 6 กรกฎาคม พ.ศ. 2448 พระบาทสมเด็จพระจุลจอมเกล้าเจ้าอยู่หัวเสด็จออก ณ พลับพลาเมืองนครศรีธรรมราช ได้พระราชทานสัญญาบัตรให้ท่านเป็น"เจ้าพระยาสุธรรมมนตรีศรีธรรมราช มาตยพงษ์สถาพร วรเดโชไชย อภัยพิริยบรากรมพาหุ" จางวางเมืองนครศรีธรรมราช ถือศักดินา 10000
เจ้าพระยาสุธรรมมนตรีป่วยเป็นโรคชรามานาน ถึงแก่อสัญกรรมวันที่ 2 พฤศจิกายน พ.ศ. 2450 เวลา 20.30 น. สิริอายุได้
ภัทราริน ยอดกมล
เทศมณฑลคาอูนัส
นารายัณคันจ์
ราชวงศ์โกนบอง
ทะเกะชิ โอะบะตะ
สงครามโกนบอง–หงสาวดี
สงครามโก้นบอง-หงสาวดี
ยุกะริ โยะชิฮะระ
มะซะโอะ คะโต
เวย์วี
เวย์วี  เป็นบอยแบนด์จีนซึ่งทำหน้าที่เป็นยูนิตย่อยที่สี่และยูนิตที่มีฐานในจีนของบอยแบนด์เกาหลีใต้เอ็นซีที ดำเนินการโดย "เลเบิลวี" (Label V) ค่ายเพลงย่อยของเอสเอ็มเอนเตอร์เทนเมนต์ เปิดตัวเมื่อวันที่ 17 มกราคม พ.ศ. 2562 ด้วยการอีพี "The Vision" กลุ่มประกอบด้วยสมาชิกเจ็ดคน ได้แก่ คุน, เตนล์, วินวิน, ลูคัส, เซียวจวิ้น, เฮนเดอรี และหยางหยาง
กลุ่มได้ออกอัลบั้มสตูดิโอ 1 อัลบั้มและอีพี 3 ชุด และได้ปรากฏตัวบน ชาร์ตโลก ของ "บิลบอร์ด"
เกาเหลาเลือดหมู
การว่าราชการหลังม่าน
การว่าราชการหลังม่าน  หมายถึง การที่จักรพรรดินีหรือพระพันปีทำหน้าที่เป็นผู้สำเร็จราชการแทนพระองค์ เมื่อจักรพรรดิยังทรงพระเยาว์
วาง หมิงฉวน
ลอนดอนซิมโฟนีออร์เคสตรา
ลอนดอนซิมโฟนีออร์เคสตรา  หรือย่อว่า LSO เป็นวงออร์เคสตราที่เก่าแก่ที่สุดของกรุงลอนดอน ก่อตั้งขึ้นในปีค.ศ. 1904 จากการรวมกลุ่มของอดีตนักดนตรีที่ลาออกจากวงควีนส์ฮอลล์ออร์เคสตรา (Queen's Hall Orchestra) ปัจจุบันวง LSO ถือเป็นหนึ่งในวงออร์เคสตราแถวหน้าของโลก มีผลงานอัดเสียงเพลงประกอบภาพยนตร์ฟอร์มยักษ์มากมาย ที่โด่งดังที่สุดคือเพลงในภาพยนตร์ชุด "สตาร์ วอร์ส"
จังหวัดเลคโค
รีวงาซากิ
รีวงาซากิ  เป็นเมืองในจังหวัดอิบารากิ ประเทศญี่ปุ่น ตั้งอยู่ทางตะวันออกเฉียงเหนือของกรุงโตเกียวไปราว 71 กิโลเมตร มีประชากร 77,078 คน (ปี 2018) ชื่อ "รีวงาซากิ" เป็นชื่อตระกูลซามูไรที่เคยปกครองพื้นที่แห่งนี้ในสมัยที่ยังเป็นส่วนหนึ่งของแคว้นซัตสึมะ
ชีร์เกอเนส
ชีร์เกอเนส  เป็นเมืองในเทศมณฑลทรุมส์และฟินมาร์ก ทางตะวันออกเฉียงเหนือของประเทศนอร์เวย์ เมืองตั้งอยู่บนคาบสมุทรบอกฟยอร์เดน (Bøkfjorden) มีโบสถ์ที่สำคัญคือโบสถ์ชีร์เกอเนส ตั้งอยู่บริเวณฮากาเนส (Haganes) เมืองมีพื้นที่ 2.14 ตร.กม. มีประชากร 3,529 คน (ค.ศ. 2018) มีความหนาแน่นประชากร 1,649 คน/ตร.กม.
สุเอซ
สุเอซ ( ""; ) เป็นเมืองท่าทางทะเล (มีประชากรราว 750,000 คน ในเดือนสิงหาคม ค.ศ. 2018) ตั้งอยู่ทางทิศตะวันออกเฉียงเหนือของประเทศอียิปต์ ทางชายฝั่งทิศเหนือของอ่าวสุเอซ (ในทะเลแดง) ใกล้กับสถานีปลายทางคลองสุเอซ อยู่ในเขตการปกครองเขตผู้ว่าการสุเอซ เมืองมีเส้นทางรถไฟและทางหลวงเชื่อมต่อเมืองไคโร พอร์ตซาอิด และอิสเมอิลีอา เมืองสุเอซมีโรงงานน้ำมันปิโตรเคมี และโรงกลั่นน้ำมันที่มีท่อลำเลียงไปยังไคโร
อัลเฟย์ยัม
แม่น้ำเทนเนสซี
แม่น้ำเทนเนสซี  เป็นสาขาของแม่น้ำโอไฮโอที่ใหญ่ที่สุด มีความยาวราว และตั้งอยู่ทางทิศตะวันออกเฉียงใต้ของสหรัฐอเมริกา ในเทนเนสซีแวลเลย์ เดิมเป็นที่รู้จักในชื่อ แม่น้ำเชอโรคี (Cherokee) เหตุเพราะมีชาวเชอโรคีจำนวนมากอาศัยอยู่ริมฝั่งแม่น้ำ โดยเฉพาะอย่างยิ่งบริเวณเทนเนสซีตะวันออก และแอลาบามาเหนือ ชื่อในปัจจุบันมาจากหมู่บ้านของชาวเชอโรคีที่ชื่อ "Tanasi"
แม่น้ำเกายา
แม่น้ำเกายา (, , , ) เป็นแม่น้ำในภูมิภาค Vidzeme ของประเทศลัตเวีย เป็นแม่น้ำสายใหญ่สายเดียวของลัตเวียที่ตั้งแต่ต้นสายถึงปลายสายไหลภายในประเทศ มีความยาว 460 กิโลเมตร โดย 1 ใน 5 หรือ 93.5 กิโลเมตร อยู่ในพื้นที่อุทยานแห่งชาติเกายา แม่น้ำเกายาไหลผ่านพื้นที่หุบเขาเกายาที่เก่าแก่และกว้างใหญ่ แม่น้ำมีความกว้าง 1 ถึง 2.5 กิโลเมตร และมีจุดลึกสุดใกล้เมืองซีกุลดา  ลึก 85 เมตร
หินทรายตามชายฝั่งของแม่น้ำเกายาและแม่น้ำที่อยู่ติดกัน ได้เกิดขึ้นเมื่อ 370 ถึง 300 ล้านปี ในยุคเดโวเนียน
นพพร ชื่นกลิ่น
นายแพทย์ นพพร ชื่นกลิ่น จบการศึกษาวิทยาศาสตรบัณฑิต (วิทยาศาสตร์การแพทย์) และแพทยศาสตรบัณฑิต มหาวิทยาลัยสงขลานครินทร์ อดีต ผู้อำนวยการ สสจ.พัทลุง , สสจ.ยะลา ,สสจ.พระนครศรีอยุธยา ,สสจ.กระบี่ ,สสจ.ชุมพร และ สสจ.นครศรีธรรมราช จนกระทั่งได้ขยับตำแหน่งขึ้นดำรงตำแหน่งรองอธิบดี กรมควบคุมโรคในปี พ.ศ. 2552 จากนั้นได้รับเลือกเป็น ผู้อำนวยการ องค์การเภสัชกรรม ในปี พ.ศ. 2558 จนครบวาระและในปัจจุบันดำรงตำแหน่งผู้อำนวยการสถาบันวิจัยระบบสาธารณสุข
นายแพทย์ นพพร เกิดเมื่อวันจันทร์ที่ 7 กรกฎาคม พ.ศ. 2501 ปัจจุบันอายุ ปี ณ.จังหวัดนครศรีธรรมราช ประเทศไทย
ด้านงานวิจัย/งานวิชาการ.
• การศึกษาผลกระทบสิ่งแวดล้อมของนิคมอุตสาหกรรมมาบตาพุด
• ประธานกรรมการกองทุนสนับสนุนการวิจัยและพัฒนา องค์การเภสัชกรรม
• อาจารย์พิเศษหลักสูตรเศรษฐศาสตร์ (ภาคภาษาอังกฤษ) วิชา Health Policy and Health Economics คณะเศรษฐศาสตร์ มหาวิทยาลัยเกษตรศาสตร์
ด้านบริหารองค์กร.
• ประธานร่างพระราชบัญญัติควบคุมผลิตภัณฑ์ยาสูบ ฉบับปัจจุบัน
• คณะทำงานด้านข้อกำหนดผลิตภัณฑ์ยาสูบ ขององค์การอนามัยโลก
• ระบบการบริการน้ำยาล้างไตสำหรับผู้ป่วยในโครงการหลักประกันสุขภาพแห่งชาติ
• นำระบบการบริหารจัดการยาและเวชภัณฑ์ เพื่อรองรับ พระราชบัญญัติการจัดซื้อจัดจ้างและการบริหารพัสดุภาครัฐ พ.ศ. 2560
ความสำเร็จ/ทุนการศึกษา.
• แพทย์อาสาสงครามอ่าวเปอร์เซีย ครั้งที่ 1 (Gulf War)
• ศิษย์เก่าดีเด่นครบรอบ 40 ปีประจำปี 2555 คณะแพทย์ศาสตร์ มหาวิทยาลัยสงขลานครินทร์ ด้านสร้างคุณประโยชน์แก่สังคมและสถาบัน
• ศิษย์เก่าดีเด่นมหาวิทยาลัยสงขลานครินทร์ ประจำปี 2555 ด้านความสำเร็จในหน้าที่การงาน
• ได้รับทุนการเตรียมราชการไทยสู่ประชาคมอาเซียน ประจำปี 2556 (สำหรับตำแหน่งผู้บริหาร) ทุนรัฐบาลไทย-ประเทศสิงคโปร์
ทฤษฎีอัลลอฮ์คือเทพแห่งดวงจันทร์
สมมติฐานอัลลอฮ์ (พระนามของพระเป็นเจ้าในศาสนาอิสลาม) มีที่มาในฐานะเทพแห่งดวงจันทร์ (ซึ่งมีผู้สักการะในอาระเบียก่อนการมาของอิสลาม) มีมาตั้งแต่ต้นคริสต์ศตวรรษที่ 20
คำว่า 'อัลลอฮ์' เป็นศัพท์ภาษาอาหรับทั่วไปที่แปลว่า "พระเจ้าองค์นั้น" (ตรงข้ามกับ 'อิลาฮ์' พระเจ้าองค์ใดก็ตาม) และใช้งานอย่างแพร่หลายโดยชาวคริสต์และยิวที่พูดภาษาอาหรับ และยังพบในคัมภีร์ไบเบิลฉบับภาษาอาหรับด้วย
นักโบราณคดี ฮูโก วิงค์เลอร์ (Hugo Winckler) เป็นผู้เสนอแนวคิดนี้คนแรกใน ค.ศ. 1901 โดยระบุอัลลอฮ์ก่อนการมาของอิสลามกับเทพอาหรับก่อนการมาของอิสลามองค์อื่น ๆ อย่างฮุบัล ซึ่งเขาระบุเป็นเทพแห่งดวงจันทร์ นักวิชาการสมัยใหม่ส่วนใหญ่ปฏิเสธมุมมองนี้ แม้ว่าส่วนหนึ่งเป็นเพราะมันเป็นการคาดเดา แต่เป็นเพราะพวกเขาเชื่อว่าต้นกำเนิดแนบาทีอาจะทำให้ความเชื่อในอาระเบียตอนใต้ดูไม่สำคัญ
แนวนี้ถูกทำเป็นโฆษณาชวนเชื่ออย่างแพร่หลายในสหรัฐช่วงคริสต์ทศวรรษ 1990 ในตอนแรกผ่านการตีพิมพ์แผ่นพับ "The Moon-god Allah: In Archeology of the Middle East" (1994) ของรอเบิร์ต มอรีย์ จากนั้นตามมาด้วยหนังสือ "The Islamic Invasion: Confronting the World's Fastest-Growing Religion" (2001) ที่ผลิตโดยคนเดียวกัน แนวคิดของมอรีย์ได้รับการนำเสนอในการ์ตูน "Allah Had No Son" ของแจ็ก ชิก นักวาดการ์ตูนและผู้ตีพิมพ์ใน ค.ศ. 1994
มอรีย์โต้แย้งว่า "อัลลอฮ์" เป็นพระนามของเทพีแห่งดวงจันทร์ในเทพปกรณัมอาหรับก่อนการมาของอิสลาม ซึ่งกล่าวโดยนัยว่า "อัลลอฮ์" ในฐานะพระเป็นเจ้าในศาสนาอิสลามที่มุสลิมสักการะเป็นเทพคนละองค์ที่ชาวยิวและคริสเตียนสักการะ การใช้ปฏิทินจันทรคติ และการใช้ภาพดวงจันทร์เสี้ยวในศาสนาอิสลามก็มาจากสิ่งนี้ โจเซฟ ลัมบาร์ด ศาสตราจารย์แขนงอิสลามยุคคลาสสิก ได้กล่าวถึงแนวคิดนี้ว่า "นี่ไม่เป็นเพียงแค่การดูหมิ่นชาวมุสลิมเท่านั้น แต่ยังรวมถึงชาวอาหรับที่นับถือศาสนาคริสต์อีกด้วย เนื่องจากพวกเขาใช้คำว่า 'อัลลอฮ์' คือพระเจ้า"
อัลกุรอานได้สั่งห้ามสักการะดวงจันทร์ใน :
ตัวอย่างหลักฐานที่อ้าง.
อาร์เธอร์ เจฟเฟอร์รีย์ ได้กล่าวถึง "อัลลอฮ์" ไว้ว่า:
จูเลียส เวลล์เฮาเซิน นักวิชาการชาวเยอรมันในศตวรรษที่ 19 ได้อธิบายว่า "อัลลอฮ์" ("อัล-อิลาฮ์", พระผู้เป็นเจ้า)" เป็น "สิ่งที่เป็นนามธรรม" ของเทพเจ้าต่างๆ ในมักกะฮ์
อัลเฟรด กิลโลมได้อธิบายว่านักวิชาการบางท่านได้โต้แย้งว่า "อัล-อิลาฮ์" เคยถูกใช้เป็นเทพแห่งดวงจันทร์ แต่คำนี้เป็นศัพท์ "สมัยโบราณ" ที่เหมือนกันกับคำว่า "พระผู้เป็นเจ้า (God)" ในภาษาอังกฤษ
คำว่า "อัลลอฮ์" ถูกใช้โดยชาวอาหรับคริสเตียน และชาวอาหรับเชื้อสายยิว ก่อนที่ศาสดามุฮัมมัดเกิด และคำว่า "พระผู้เป็นเจ้า" ที่ใช้ในสถาปัตยกรรมกรีกก็สื่อถึงพระเจ้าเช่นกัน
ปฏิทินจันทรคติ.
ดวงจันทร์มีบทบาทที่สำคัญมาก เพราะว่ามันถูกใช้ในปฏิทินอิสลามเพื่อกำหนดเดือนรอมฎอน แต่มีบางคนเชื่อว่าฮิลาลเป็นหนึ่งในแรงจูงใจสำหรับนักวิชาการชาวมุสลิมในการศึกษาดาราศาสตร์ ในอัลกุรอานได้อธิบายอย่างชัดแจ้งว่า ดวงจันทร์คือสัญญาณจากพระเจ้า ไม่ใช่ตัวมันเองคือพระเจ้า
ภาพดวงจันทร์เสี้ยว.
การใช้ดวงจันทร์เสี้ยวในตรานั้นไม่ค่อยปรากฏในช่วงต้นของศาสนาอิสลาม. ซึ่งอาจจะเชื่อมโยงไปถึงเทพเจ้าของพวกนอกรีต และสัญลักษณ์นี้พึ่งปรากฏในช่วงยุคกลางตอนปลาย ประเทศมุสลิมที่ใช้ดวงจัทร์เสี้ยวที่ชี้ขึ้นบนธงสีเดียวในศตวรรษที่ 14 ได้แก่กาแบ็ส, ตแลมแซน, ดามัสและลูคาเนีย, ไคโร, มาห์เดีย, ตูนิส และบูดอ.
ธงอิสลามที่มีลวดลายอัลกุรอานถูกใช้โดยจักรพรรดิอักบัร แห่งโมกุล
เทวรูปฮุบัล.
ในช่วงก่อนที่อิสลามจะปรากฏนั้น ที่กะอ์บะฮ์ล้อมรอบด้วยเทวรูปหลายองค์ โดยเฉพาะเทวรูปฮุบัล ซึ่งเป็นเทวรูปประจำท้องถิ่นที่มีพลังแห่งการทำนาย และมีการอ้างอิงถึงเทวรูปนี้ว่าคือต้นกำเนิดของอัลลอฮ์ แต่นักวิชาการได้กล่าวว่าอัลลอฮ์และฮุบัลนั้นไม่เหมือนกัน
คำวิจารณ์จากชาวคริสต์.
หนังสือ "The Moon-god Allah in the Archeology of the Middle East" ของรอเบร์ด มอรีย์อ้างว่าอัลอุซซาเป็นต้นกำเนิดของฮุบัล ใน ค.ศ.1996 เจเนต พาร์แชล ได้พูดในวิทยุว่า ชาวมุสลิมกำลังบูชาดวงจันทร์ แต่อย่างไรก็ตาม การสำรวจในหลักฐานที่พิสูจน์โดยมอรีย์นั้น มาจากบริเวณโบราณสถานที่ฮาโซร์ ซึ่งไม่มีความเกี่ยวข้องกับอัลลอฮ์แต่อย่างใด. ตามความเป็นจริงแล้ว ริก บราวน์ นักวิชาการคำภีร์ไบเบิ้ลได้ปฏิเสธความคิดนี้ โดยกล่าวว่า:
ในฮะดีษเศาะฮีฮ์ อัลบุคอรี ได้กล่าวถึงความแตกต่างระหว่างผู้สักการะอัลลอฮ์และผู้สักการะฮุบัลอย่างชัดเจน
มุมมองของชาวมุสลิม.
หลักคำสอนของศาสนาอิสลามส่วนใหญ่ได้สอนว่าอัลลอฮ์ที่อยู่ในอัลกุรอานคือพระผู้เป็นเจ้าที่เที่ยงแท้แค่องค์เดียว และเป็นพระเจ้าองค์เดียวกันที่สักการะในศาสนาอับราฮัม ซึ่งแสดงว่าศาสนาอิสลามได้สักการะอัลลอฮ์ตั้งแต่สมัยศาสดาอิบรอฮีม และศาสดาท่านอื่น แต่ได้หายสาบสูญไปเนี่องจากลัทธินอกศาสนาในอาระเบียช่วงก่อนที่ศาสดามุฮัมมัดถือกำเนิด โดยมีความเชื่อเกี่ยวกับอัลลอฮ์ว่า เป็นผู้สร้างโลกและผู้ประทานฝน ชาวมักกะฮ์ได้ถือความสัมพันธ์ระหว่างอัลลอฮ์กับญิน, ถือว่าพระองค์ทรงมีบุตร และบุตรี เช่น , มะนาต และอัลลาต ชาวมักกะฮ์ได้สื่อสารกับเทวดาโดยใช้อัลลอฮ์เป็นตัวนำ และจะเรียกชื่ออัลลอฮ์ในยามลำบาก พ่อของมุฮัมหมัดชื่อว่า ซึ่งหมายถึง ""ผู้รับใช้อัลลอฮ์"
ในอัลกุรอานซูเราะฮ์อัลฟุซซิลาต อายะฮ์ที่ 37 ได้ปฏิเสธเรื่องการบูชาดวงจันทร์ไว้ว่า:
อิบรอฮิม ฮูเปอร์ บุคคลในCouncil on American-Islamic Relations (CAIR) ได้กล่าวว่าเทพแห่งดวงจันทร์ที่มีความเชื่อมโยงกับอัลลอฮ์นั้นเป็นแค่ "นิยาย" เท่านั้น. และการตอบรับของชาวมุสลิมในเรื่องนี้ได้แพร่หลายในโลกออนไลน์
มาลเมอ
ฮินเนอยา
ฮินเนอยา  เป็นเกาะใหญ่เป็นอันดับ 4 ของประเทศนอร์เวย์ (เป็นเกาะที่ใหญ่ที่สุดในนอร์เวย์หากไม่รวมกลุ่มเกาะสฟาลบาร์) ตั้งอยู่นอกชายฝั่งทิศตะวันตกของภาคเหนือ มีพื้นที่ 2204.7 ตารางกิโลเมตร เกาะตั้งอยู่ในเทศมณฑลนูลันและเทศมณฑลทรุมส์และฟินมาร์ก ทางตะวันตกของเกาะอยู่ในเขตเว็สเตอโรเลิน (Vesterålen) และทางใต้อยู่ในเขตลูฟูเติน (Lofoten) ทางตะวันออกเฉียงใต้อยู่ในเขตอูฟูเติน (Ofoten) และทางตะวันออกเฉียงเหนืออยู่ในเขตเซาเทิร์นทรุมส์ (Southern Troms)
จากข้อมูลปี ค.ศ. 2017 ฮินเนอยามีประชากร 32,688 คน มีเมืองฮัชชตาเป็นเมืองเดียวบนเกาะ
Hinnøya
เป้าหมายของการพัฒนาที่ยั่งยืน
ฮาร์ตเฟิร์ด (รัฐคอนเนตทิคัต)
โกเปียโป
โกเปียโป  เป็นเมืองทางตอนเหนือของประเทศชิลี ตั้งอยู่ห่างจากชายฝั่งทางทิศตะวันออกของเมืองกัลเดราราว 65 กม. เมืองก่อตั้งเมื่อวันที่ 8 ธันวาคม ค.ศ. 1744 เป็นเมืองหลักของจังหวัดโกเปียโกและแคว้นอาตากามา
โกเปียโปตั้งอยู่ทางทิศเหนือของกรุงซานเตียโกราว 800 กิโลเมตร อยู่บนริมฝั่งแม่น้ำโกเปียโปในหุบเขาชื่อเดียวกัน เมืองตั้งอยู่รายล้อมทะเลทรายอาตากามาที่มีปริมาณน้ำฝน 12 มิลลิเมตร (½ นิ้ว) ต่อปี ประชากรเมืองโกเปียโกมี 9,128 คน ในปี 1903, 11,617 คน ในปี 1907 และ 158,438 คน ในปี 2012
ฟร็องซิส การ์นีเย
มารี โฌแซ็ฟ ฟร็องซัว การ์นีเย  หรือที่รู้จักกันทั่วไปในชื่อ ฟร็องซิส การ์นีเย  และ หงัก ญี  เป็นทหารเรือและนักสำรวจชาวฝรั่งเศส เกิดที่เมืองแซ็งเตเตียน ประเทศฝรั่งเศส เมื่อวันที่ 25 กรกฎาคม ค.ศ. 1839 เสียชีวิตในการรบที่เมืองฮานอย แคว้นตังเกี๋ย (ปัจจุบันคือประเทศเวียดนาม) เมื่อวันที่ 21 ธันวาคม ค.ศ. 1873 เขามีชื่อเสียงจากการทุ่มเทชีวิตในการสำรวจแม่น้ำโขง ในฐานะหัวหน้าคณะสำรวจแม่น้ำโขงของฝรั่งเศสระหว่างปี ค.ศ. 1866–1868
เจ้าพระยาศรีธรรมาธิราช (เวก บุณยรัตพันธุ์)
เจ้าพระยาศรีธรรมาธิราช นามเดิม เวก เป็นขุนนางสกุลบุณยรัตพันธุ์ อดีตแม่ทัพในสงครามปราบฮ่อ
เจ้าพระยาศรีธรรมาธิราช มีนามเดิมว่า เวก (บางแห่งว่าเวทย์ หรือ เวศ) เกิดเมื่อปีฉลู จ.ศ. 1203 (ตรงกับ พ.ศ. 2384) เป็นบุตรเจ้าพระยาภูธราภัย (นุช บุณยรัตพันธุ์) ได้รับราชการเป็นมหาดเล็กมีบรรดาศักดิ์เป็น"นายพิไนยราชกิจ" หุ้มแพร ในรัชสมัยพระบาทสมเด็จพระจอมเกล้าเจ้าอยู่หัว
ในรัชสมัยพระบาทสมเด็จพระจุลจอมเกล้าเจ้าอยู่หัว ได้เลื่อนเป็น"นายกวดมหาดเล็ก" หุ้มแพรต้นเชือก ต่อมาเลื่อนเป็น"พระสุริยภักดี" เจ้ากรมสนมทหาร แล้วเป็น"พระยาราชวรานุกูล" ปลัดทูลฉลองกระทรวงมหาดไทย ตามลำดับ โปรดให้เป็นแม่ทัพไปสงครามปราบฮ่อแล้วต้องปืนข้าศึกจนบาดเจ็บสาหัส ต่อมาเลื่อนเป็น"พระยาศรีธรรมาธิราช" ผู้ช่วยราชการกระทรวงวัง ถือศักดินา ๕๐๐๐ เมื่อวันที่ 21 ตุลาคม พ.ศ. 2435จนถึงวันที่ 10 พฤศจิกายน พ.ศ. 2448 จึงโปรดให้เลื่อนเป็น"เจ้าพระยาศรีธรรมาธิราช อันเตบุริกามาตย์มหานิเวศนานุรักษ์ ภูธรามัจศักดิพิพัฒ ศรีสัตยธาดา อภัยพิริยบรากรมพาหุ" ดำรงศักดินา 10000
เจ้าพระยาศรีธรรมาธิราชถึงแก่อสัญกรรมในวันที่ 23 กุมภาพันธ์ พ.ศ. 2452 (นับแบบปัจจุบันเป็นปี พ.ศ. 2453) วันต่อมาเวลาบ่าย 4 โมงเศษ สมเด็จพระเจ้าลูกยาเธอ เจ้าฟ้าฯ กรมขุนนครสวรรค์วรพินิต เสด็จแทนพระองค์ไปพระราชทานน้ำหลวงอาบศพ เจ้าพนักงานแต่งศพ ยกลงลองใน ตั้งบนฐานกระจก ประกอบโกศแปดเหลี่ยม แวดล้อมด้วยฉัตรเบญจา 4 คัน พระพิธีธรรมสวดพระอภิธรรมมีกำหนด 3 คืน
เว็สเตอโรเลิน
เว็สเตอโรเลิน  เป็นเขตและกลุ่มเกาะในเทศมณฑลนูลัน ประเทศนอร์เวย์ ตั้งอยู่ทางเหนือของเขตและกลุ่มเกาะลูฟูเติน และตั้งอยู่ทางตะวันตกของเมืองฮัชชตา เว็สเตอโรเลินตั้งอยู่ทางเหนือสุดของเทศมณฑล
Vesterålen
เพลงรักเพลงปืน
เพลงรักเพลงปืน เคยออกอากาศมาแล้ว 3 ครั้ง จากบทประพันธ์ นันทนา วีระชน เพลงละครแนว แอคชั่น ดราม่า คอมเมดี้ เสียงเพลงอีสาน บทบาทนักแสดงแต่ละปีเริ่มมีการเปลี่ยนแปลงและเพิ่มตัวละครใหม่ๆแตกต่างกันไปเพื่อเป็นองค์ประกอบให้ตัวละครใหม่นั้นมาสร้างสีสรรค์เพื่อแฟนละครได้รับชมมีรอยยิ้มและความสนุกครบรส
การสร้างรูปแบบเป็นภาพยนตร์ไทยและละครโทรทัศน์.
ครั้งที่ 1 (พ.ศ. 2530) เคยสร้างเป็นภาพยนตร์ไทย จากบทประพันธ์ นันทนา วีระชน บทโทรทัศน์ ผลิตโดย กำกับการแสดงโดย นำแสดงโดย สรพงษ์ ชาตรี ยอดรัก สลักใจ พุ่มพวง ดวงจันทร์ ลักษณ์ อภิชาติ ฉัตร มงคลชัย ครรชิต ขวัญประชา และนักแสดงอีกมากมาย
ครั้งที่ 2 (พ.ศ. 2546) เคยสร้างเป็นละครโทรทัศน์ออกอากาศทาง ช่อง 3 จากบทประพันธ์ นันทนา วีระชน บทโทรทัศน์ เดี่ยว-ตะวัน ผลิตโดย บริษัท สเต็ป ออนเวิร์ด จำกัด กำกับการแสดงโดย ณรงค์ จารุจินดา นำแสดงโดย ศุภกรณ์ กิจสุวรรณ กุลณัฐ กุลปรียาวัฒน์ สันติสุข พรหมศิริ คงกะพัน แสงสุริยะ จุฬาลักษณ์ กฤติยารัตน์ ชนิกา สุจริตกุล ยิ่งยง ยอดบัวงาม กรุง ศรีวิไล วีระชัย หัตถโกวิท กลศ อัทธเสรี สมเกียรติ คุณานิธิพงศ์ และนักแสดงอีกมากมาย
ครั้งที่ 3 (พ.ศ. 2562) สร้างเป็นละครโทรทัศน์ออกอากาศทาง ช่อง 7 เอชดี จากบทประพันธ์ นันทนา วีระชน บทโทรทัศน์ ปลายปากกา ผลิตโดย บริษัท ดาราวิดีโอ จำกัด กำกับการแสดงโดย แดง บูรพา นำแสดงโดย กฤตฤทธิ์ บุตรพรม ทัศนียา การสมนุช อาภา ภาวิไล ธนากร ศรีบรรจง และ ธัญยกันต์ ธนกิตติ์ธนานนท์ และนักแสดงอีกมากมายทุกวันพุธ พฤหัสบดี เวลา 20.20 น. ต่อจากละคร บ่วงสไบ เริ่มวันพุธ ที่ 20 มีนาคม พ.ศ. 2562 ถึง วันพุธที่ 8 พฤษภาคม พ.ศ. 2562
ราชวงศ์ที่สิบเจ็ดแห่งอียิปต์
ราชวงศ์ที่สิบเจ็ดแห่งอียิปต์โบราณ เป็นราชวงศ์ในยุคช่วงต่อที่สองแห่งอียิปต์ ราชวงศ์ที่สิบเจ็ดปกครองราว 1580 - 1550 ปีก่อนคริสต์ศักราช
ซึ่งราชวงศ์นี้ปกครองร่วมสมัยกับราชวงศ์ที่สิบห้าแห่งอียิปต์ซึ่งเป็นราชวงศ์ของชาวฮิกซอสจุดศูนย์กลางราชวงศ์นี้อยู่ที่ธีบส์
ในเดือนมีนาคม พ.ศ. 2555 ในบริเวณวิหารเทพ อามุน-ราในวิหารคาร์นัค นักโบราณคดีชาวฝรั่งเศสกำลังตรวจสอบประตูหินปูนของวิหารและ ได้พบอักษรอียิปต์โบราณที่มีจารึกพระนามฟาโรห์ ว่า"เซนัคท์เอนเร" ซึ่งบ่งบอกถึงหลักฐานของฟาโรห์พระองค์นี้ว่ามีอยู่จริง
ปลายราชวงศ์ที่ 17 มีพระมหากษัตริย์สองพระองค์พระนามฟาโรห์เซเคนเอนเร ทาโอกับฟาโรห์คาโมส พยายามทำสงครามต่อต้านชาวฮิกซอสแต่ไม่สำเร็จ พระราชโอรสของ ฟาโรห์เซเคนเอนเร ทาโอและพระอนุชาของ ฟาโรห์คาโมส พระนามว่าฟาโรห์อาโมสที่ 1ทรงสามารถต่อต้านทำสงครามกับชาวฮิกซอสได้สำเร็จ ทำให้อียิปต์ก้าวเข้าสู่ราชวงศ์ที่สิบแปดแห่งอียิปต์ แห่งราชอาณาจักรใหม่แห่งอียิปต์
รายพระนามพระมหากษัตริย์แห่งราชวงศ์ที่ ๑๗.
ฟาโรห์แห่งราชวงศ์ที่ 17 ปกครองมาประมาณ 30 ปี ฟาโรห์แห่งราชวงศ์ที่ 17 มีดังนี้
อันดราเด ซิเอน อัลมัส
เทศมณฑลมาริแยมปอเล
มาริแยมปอเล  เป็นหนึ่งในสิบเทศมณฑลของประเทศลิทัวเนีย ตั้งอยู่ทางตอนใต้ของประเทศในภูมิภาคซูวัลกิยา และมีเมืองหลักคือมาริแยมปอเล ในวันที่ 1 กรกฎาคม พ.ศ. 2553 หน่วยงานบริหารเทศมณฑลถูกยุบเลิก เทศมณฑลมาริแยมปอเลจึงกลายเป็นเพียงหน่วยทางดินแดนและสถิติ
เทศมณฑลปาเนเวฌีส
ปาเนเวฌีส  เป็นหนึ่งในสิบเทศมณฑลของประเทศลิทัวเนีย ตั้งอยู่ทางตะวันออกเฉียงเหนือของประเทศ และมีเมืองหลักคือปาเนเวฌีส ในวันที่ 1 กรกฎาคม พ.ศ. 2553 หน่วยงานบริหารเทศมณฑลถูกยุบเลิก เทศมณฑลปาเนเวฌีสจึงกลายเป็นเพียงหน่วยทางดินแดนและสถิติ
เทศมณฑลเช็วเลย์
เช็วเลย์  เป็นหนึ่งในสิบเทศมณฑลของประเทศลิทัวเนีย ตั้งอยู่ทางตอนเหนือของประเทศ และมีเมืองหลักคือเช็วเลย์ ในวันที่ 1 กรกฎาคม พ.ศ. 2553 หน่วยงานบริหารเทศมณฑลถูกยุบเลิก เทศมณฑลเช็วเลย์จึงกลายเป็นเพียงหน่วยทางดินแดนและสถิติ
วัดแขก อาจหมายถึง
เทศมณฑลเตาราเก
เตาราเก  เป็นหนึ่งในสิบเทศมณฑลของประเทศลิทัวเนีย ตั้งอยู่ทางตะวันตกของประเทศ และมีเมืองหลักคือเตาราเก ในวันที่ 1 กรกฎาคม พ.ศ. 2553 หน่วยงานบริหารเทศมณฑลถูกยุบเลิก เทศมณฑลเตาราเกจึงกลายเป็นเพียงหน่วยทางดินแดนและสถิติ
เทศมณฑลเต็ลเชย์
เต็ลเชย์  เป็นหนึ่งในสิบเทศมณฑลของประเทศลิทัวเนีย ตั้งอยู่ทางตอนเหนือของประเทศ และมีเมืองหลักคือเต็ลเชย์ ประชากรประกอบด้วยชาวลิทัวเนีย (ร้อยละ 98.7), ชาวรัสเซีย (ร้อยละ 0.9), ชาวลัตเวีย (ร้อยละ 0.1) และกลุ่มชาติพันธุ์อื่น ๆ (ร้อยละ 0.3) ในวันที่ 1 กรกฎาคม พ.ศ. 2553 หน่วยงานบริหารเทศมณฑลถูกยุบเลิก เทศมณฑลเต็ลเชย์จึงกลายเป็นเพียงหน่วยทางดินแดนและสถิติ
ดาเนียล คาร์เก
ไอย์ตอร์ การังกา
กาเบรียล การ์เซีย มาร์เกซ
อาเรียดนา กูเตียร์เรซ
ลิทธิเบรจเนฟ
กองกำลังปฏิวัติติดอาวุธโคลอมเบีย
ฟุตบอลทีมชาติฮ่องกง
ฟุตบอลทีมชาติฮ่องกง  เป็นทีมฟุตบอลตัวแทนของฮ่องกงในการแข่งขันฟุตบอลชิงแชมป์เอเชียตะวันออก, เอเชียนคัพ และฟุตบอลโลก ทีมชาติอยู่ภายใต้การดูแลของสมาคมฟุตบอลฮ่องกง
ฮ่องกงไม่เคยเข้าร่วมแข่งขันฟุตบอลโลกรอบสุดท้าย แต่เคยเข้าร่วมเอเชียนคัพทั้งหมด 3 ครั้ง ผลงานที่ดีที่สุดคือ อันดับที่ 3 ใน ค.ศ. 1956 ซึ่งในปีนั้น ฮ่องกงยังคงเป็นอาณานิคมของอังกฤษ
ฟุตบอลทีมชาติอัฟกานิสถาน
ฟุตบอลทีมชาติอัฟกานิสถาน เป็นทีมฟุตบอลประจำชาติของประเทศอัฟกานิสถาน อยู่ภายใต้การดูแลของสหพันธ์ฟุตบอลอัฟกานิสถาน ทีมชาติก่อตั้งในปี ค.ศ. 1922 การแข่งขันอย่างเป็นทางการนัดแรกคือนัดที่พบกับอิหร่านใน ค.ศ. 1941 ต่อมาใน ค.ศ. 1948 อัฟกานิสถานเข้าร่วมเป็นสมาชิกของฟีฟ่า และใน ค.ศ. 1954 ก็ได้เข้าร่วมสมาพันธ์ฟุตบอลเอเชีย ซึ่งอัฟกานิสถานก็เป็นหนึ่งในสมาชิกผู้ก่อตั้งด้วย สนามเหย้าของทีมชาติคือสนามกีฬากาซีในคาบูล
ใน ค.ศ. 2013 อัฟกานิสถานชนะเลิศฟุตบอลชิงแชมป์เอเชียใต้ และได้รับ "รางวัลแฟร์เพลย์" ของฟีฟ่าอีกด้วย
กองทัพสหภาพป้องกันตนเอง
เทศมณฑลอูเตนา
อูเตนา  เป็นหนึ่งในสิบเทศมณฑลของประเทศลิทัวเนีย ตั้งอยู่ทางตะวันออกเฉียงเหนือของประเทศ และมีเมืองหลักคืออูเตนาซึ่งอยู่ห่างจากเมืองหลวงวิลนีอัสประมาณ 95 กิโลเมตร เป็นเทศมณฑลที่มีประชากรเบาบางที่สุด ในวันที่ 1 กรกฎาคม พ.ศ. 2553 หน่วยงานบริหารเทศมณฑลถูกยุบเลิก เทศมณฑลอูเตนาจึงกลายเป็นเพียงหน่วยทางดินแดนและสถิติ
เทศมณฑลวิลนีอัส
วิลนีอัส  เป็นหนึ่งในสิบเทศมณฑลของประเทศลิทัวเนีย ตั้งอยู่ทางตะวันออกของประเทศ เป็นเทศมณฑลที่ใหญ่ที่สุดและมีประชากรมากที่สุด และมีเมืองหลักคือวิลนีอัสซึ่งเป็นเมืองหลวงของประเทศ ในวันที่ 1 กรกฎาคม พ.ศ. 2553 หน่วยงานบริหารเทศมณฑลถูกยุบเลิก เทศมณฑลวิลนีอัสจึงกลายเป็นเพียงหน่วยทางดินแดนและสถิติ
โรดอลโฟ บลังโก
ลุยส์ เอนรีเก เมนโดซา
ศาลาแก้วกู่
ศาลาแก้วกู่, อุทยานเทวาลัย หรือ วัดแขก เป็นอุทยานขนาด 42 ไร่ของสำนักปฏิบัติธรรมแก้วกู่ และสถานที่ท่องเที่ยวสำคัญในชุมชนสามัคคี อำเภอเมือง จังหวัดหนองคาย ที่ประดิษฐานรูปปั้นคอนกรีตเสริมเหล็กขนาดใหญ่จำนวนรวมกว่า 200 องค์ โดยประกอบด้วยพระพุทธรูป พระรูปของพระโพธิสัตว์ เทพเจ้าฮินดู บุคคลในคริสต์ศาสนา ความเชื่อพื้นบ้าน และตัวละครจากรามเกียรติ์ อุทยานแห่งนี้ถูกสร้างขึ้นโดยปู่บุญเหลือ สุรีรัตน์ ภายใต้แนวคิดว่า "ทุกศาสนาสามารถอยู่รวมกันได้" และให้เป็น "สถานที่แทนภาพดินแดนแห่งการหลุดพ้นจากกิเลสทั้งปวง" ในปี พ.ศ. 2521
ภายในอุทยาน ที่บริเวณฐานของพระรูปแต่ละองค์จะมีจารึกอธิบายชิ้นงานและแนวคิด คติเตือนใจ เป็นภาษาอีสาน และภาษาไทย รุปปั้นที่สูงที่สุดมีความสูงราว 25 เมตร นอกจากนี้ยังมีอาคารสำนักพุทธศาสนาแก้วกู่ความสูงสามชั้น สถาปัตยกรรมเลียนแบบมัสยิด บนหน้าบันของอาคารจารึกสัญลักษณ์โอม และอักษรไทย "ศาลาแก้วกู่" โดยชั้นบนสุดเป็นที่ตั้งร่างของปู่บุญเหลือ สุรีรัตน์ที่บรรจุในผอบ "(อ่านว่า ผะ อบ)" และไม่เน่าเปื่อยทำให้สร้างความอัศจรรย์แก่ผู้ที่ศรัทธาในตัวท่านเป็นอย่างมาก
ปู่บุญเหลือได้สร้างอุทยานนี้ถัดจากสวนพระ หรือ วัดเชียงควน (Buddha Park; Wat Xieng Khuan) ที่ตั้งอยู่ในนครเวียงจันทน์ ประเทศลาว แต่ท่านได้สร้างให้อุทยานแก้วกู่นี้มีงานที่มีความวิจิตรและยิ่งใหญ่กว่าที่เคยสร้างที่ประเทศลาว สวนแห่งนี้มีลักษณะที่คล้ายคลึงกับสวนแห่งโบมาร์โซ (Gardens of Bomarzo) ที่แคว้นลัตซีโย ประเทศอิตาลี
พระเจ้าซันโชที่ 1 แห่งเลออน
ซันโชที่ 1 (; เลออน: ) หรือ ซันโชผู้ตัวอ้วน (; เลออน: ) ครองราชย์เป็นกษัตริย์ของอาณาจักรเลออนตั้งแต่ปี ค.ศ. 956 เป็นพระโอรสคนเล็กของพระเจ้ารามิโรที่ 2 แห่งเลออน
หลังสืบทอดตำแหน่งต่อจากพระเจ้าออร์ดอญโญที่ 2 พระเชษฐา พระเจ้าซันโชถูกล้มล้างอำนาจด้วยการก่อปฏิวัติของกลุ่มขุนนางและถูกแทนที่โดยพระเจ้าออร์ดอญโญที่ 4 ซึ่งเป็นลูกพี่ลูกน้องของพระองค์ พระเจ้าซันโชร้องขอความช่วยเหลือจากกาหลิบอับดุรเราะห์มานที่ 3 ชาวอุมัยยัดที่ช่วยเอาบัลลังก์กลับมาให้พระองค์ในปี ค.ศ. 960
ซันโชเป็นพระโอรสของพระเจ้ารามิโรที่ 2 แห่งเลออนกับพระมเหสีคนที่สอง พระราชินีอูร์รากา ซันเชซ ทรงเป็นพระนัดดาของพระเจ้าซันโช การ์เซสที่ 1 กับโตดาแห่งปัมโปลนา ผู้สืบทอดตำแหน่งต่อจากพระเจ้ารามิโรคือพระเจ้าออร์ดอญโญที่ 3 พระโอรส ในปี ค.ศ. 951 โดยมีการคัดค้านจากอินฟันเตซันโชที่โต้แย้งว่าราชบัลลังก์เลออนเป็นของพระองค์ ซันโชได้รับการสนับสนุนจากกลุ่มขุนนาง, พระอัยกา โตดา และเฟร์นัน กอนซาเลซ เคานต์แห่งกัสติยา พระเชษฐภาดาของพระเจ้าออร์ดอญโญ พระเจ้าออร์ดอญโญปราบคนกลุ่มนี้ได้ที่ข้างกำแพงเมืองเลออน
พระเจ้าออร์ดอญโญสิ้นพระชนม์ในปี ค.ศ. 956 พระเจ้าซันโชจึงยึดบัลลังก์เลออนมา แต่สองปีต่อมากลับถูกคัดค้านเพราะทรงอ้วนเกินไป พระองค์ถูกปลดลงจากบัลลังก์โดยกลุ่มขุนนางเลออนและกัสติยา ซึ่งนำโดยเคานต์เฟร์นัน กอนซาเลซ ที่ประกาศให้พระเจ้าออร์ดอญโญที่ 4 เป็นกษัตริย์
พระราชินีโตดา พระเจ้าซันโชที่ 1 และพระมเหสีของพระองค์ เตเรซา อันซูเรซ เดินทางไปกอร์โดบาในปี ค.ศ. 958 ฮัสดะอี อิบน์ ชัปรุตรักษาอาการอ้วนของพระองค์ด้วยการให้พระองค์ดื่มเท่าที่จำเป็นเป็นเวลาสี่สิบวัน ต่อมาด้วยการลงนามในข้อตกลง กองทัพมุสลิมและปัมโปลนายึดซาโมราได้ในฤดูใบไม้ผลิปี ค.ศ. 959 และยึดเลออนได้ในปี ค.ศ. 960 ทำให้พระเจ้าซันโชที่ 1 ได้กลับไปเป็นกษัตริย์ พระเจ้าออร์ดอญโญที่ 4 หนีไปอัสตูเรียส
เพียงไม่นานพระเจ้าซันโชที่ 1 ก็ลืมข้อตกลงที่ทำไว้กับชาวมุสลิมที่ต่อมาหันสนับสนุนออร์ดอญโญที่ 4 ในปลายรัชสมัยของพระองค์ กลุ่มกบฏขุนนางได้ยึดและปลดปล่อยกัสติยาเป็นอิสระ และเคานต์แห่งกาลิเซียมีอำนาจแข็งแกร่งขึ้น
ในปี ค.ศ. 966 รัชสมัยของพระองค์สิ้นสุดลงเมื่อทรงสิ้นพระชนม์จากการถูกวางยาพิษ ผู้สืบทอดตำแหน่งต่อจากพระองค์คือพระเจ้ารามิโรที่ 3 แห่งเลออน พระโอรส
แอนแนโพลิส (รัฐแมริแลนด์)
นักบุญหลุยส์ กรีญอง เดอ มงฟอร์ต
ไฮโดรโปนิกส์
ชาโน แพมเบอร์เกอร์
ชาโน แพมเบอร์เกอร์ (; 18 พฤษภาคม พ.ศ. 2538 – ) เป็นนักแสดงสายเลือดไทย–ออสเตรีย–เยอรมัน และได้ทำหน้าที่เป็นอาสาสมัครทหารพรานในภารกิจความไม่สงบในชายแดนภาคใต้ของประเทศไทย
ชาโน แพมเบอร์เกอร์ เป็นบุตรคนโต และมีน้องสาว 1 คน โดยมีบิดาเป็นชาวออสเตรีย–เยอรมัน และมีปู่เป็นทหารในสงครามโลกครั้งที่สอง ซึ่งครอบครัวของชาโนทำธุรกิจนำเข้า–ส่งออกอาหารสัตว์
ในภายหลัง ชาโนได้มีผลงานการแสดงละครโทรทัศน์ทางช่อง 3 อาทิ "ก๊วนคานทองกับแก๊งพ่อปลาไหล", "นางร้ายซัมเมอร์" และ"วัยแสบสาแหรกขาด"
ปัจจุบัน เขากำลังศึกษาในคณะนิติศาสตร์ มหาวิทยาลัยรามคำแหง
การเป็นทหาร.